BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj: 80 0 I 130764 21 I 

Bijeljina, 01.07.2022. godine

Osnovni sud u Bijeljini, sudija Purić Nebojša, u izvršnom postupku tražioca izvršenja Republika Srpska Ministarstvo finansija Poreska uprava RS Područni centar Bijeljina, zastupano po Pravobranilaštvu RS – Sjedište zamjenika Bijeljina, protiv izvršenika Radenka Lalušić iz Bijeljine,  donio je dana 01.07.2022. godine sljedeći:

Z A K LJ U ČAK
o drugoj prodaji nepokretnosti i pokretnih stvari

1. Određuje se prodaja usmenim javnim nadmetanjem nekretnine označene kao 
k.č. broj 2891/240 Bakračić njiva 1 klase površine 993 m2 upisana u list nepokretnosti broj 1030/1 k.o. Dvorovi,

k.č. 2891/40 Bakračić stambeno poslovni objekat površine 203 m2 i dvorište površine 795 m2, upisani u list nepokretnosti broj 1833/1 k.o. Dvorovi. 

k.č. 2891/48 Bakračić njiva 1 klase površine 451 m2 upisana u list nepokretnosti broj 1894/1 k.o. Dvorovi, vlasništvo izvršenika Radenka Lalušić sa 1/1, a obzirom da prvo ročište za prodaju nije uspjelo jer ponuđači nisu deponovali prodajnu cijenu u ostavljenom roku.
2.    Ročište za javnu prodaju nepokretnosti i pokretnih stvari iz tačke 1. ovog zaključka održaće se dana  24.08.2022. godine  u  11,00 sati, u zgradi Suda, soba broj 54, na koje se pozivaju tražilac izvršenja, izvršenik i zainteresirana lica kao kupci.

     Vrijednost nepokretnosti  izvršenika, utvrđuje se u iznosu od 405.943,27 KM.

3.   Zainteresovana lica za kupovinu nepokretnost i pokretnih stvari iz tačke 1. mogu razgledati nepokretnost i pokretne stvari svakog radnog dana, počev od 15.08.2022.godine, u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti i pokretnih stvari Sud će na zahtjev stranke, koji se može podnijeti 8 dana prije datuma održavanja ročišta,  donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti, odnosno od pokretnih stvari za vrijeme razgledanja. Zaključak o udaljavanju provodi sudski izvršilac, uz asistenciju policije.  

4.   Na drugom ročištu za prodaju usmenim javnim nadmetanjem nepokretnost i pokretne stvari se ne mogu prodati ispod 1/3 utvrđene vrijednosti iz tačke 3.

5.   Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 1/10 određene vrijednosti nekretnina i pokretnih stvari, s tim što osiguranje ne može iznositi više od 10.000,00 KM. Prije početka nadmetanja ova lica su dužna Sudu predati dokaz da su osiguranje platili   na račun posebnih namjena – Depozitni račun osnovnih sudova: žiro račun broj 562-099-8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 10670001 s pozivom na broj predmeta  1013502018. Ponuđačima čija ponuda nije prihvaćena, osim za tri najbolja ponuđača, vratiće se osiguranje odmah nakon zaključenja javnog nadmetanja. Ročište za javno nadmetanje održaće se i kad prisustvuje samo jedan ponuđač.

6.   Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponuje  prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da su nepokretnost i pokretne stvari prodate drugom po redu ponuđaču, koji treba da u roku od 30 dana od dana prijema ovog zaključka Sudu deponuje  prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će oglasiti da ročište nije uspjelo.

7.    Shodno odredbi člana 75. st. 1. i 2. Zakona o izvršnom postupku, kupac preuzima služnosti i stvarne terete na predmetnoj nepokretnosti. 

8.    Troškovi poreza i takse u vezi s prodajom nepokretnosti i pokretnih stvari plaća kupac.

9. Ovaj zaključak objaviće se na oglasnoj tabli Suda i na WEB stranici, a stranka može, o svom trošku, zaključak objaviti i u sredstvima javnog informiranja.




                                                                                                                            Sudija









 Nebojša Purić 
Pouka o pravnom lijeku:

Protiv ovog zaključka nije dozvoljen pravni lijek.

